CELEX: 22017D1287
Language: sk
Date: 2016-02-05 00:00:00
Title: Rozhodnutie Spoločného výboru EHP č. 4/2016 z 5. februára 2016, ktorým sa mení príloha I (Veterinárne a fytosanitárne záležitosti) k Dohode o EHP [2017/1287]

20.7.2017   
               
               
                  SK
               
               
                  Úradný vestník Európskej únie
               
               
                  L 189/7
               
            ROZHODNUTIE SPOLOČNÉHO VÝBORU EHP
      č. 4/2016
      z 5. februára 2016,
      ktorým sa mení príloha I (Veterinárne a fytosanitárne záležitosti) k Dohode o EHP [2017/1287]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie rozhodnutie Komisie (EÚ) 2015/225 z 11. februára 2015, ktorým sa menia prílohy I a II k rozhodnutiu 2009/861/ES o prechodných opatreniach podľa nariadenia Európskeho parlamentu a Rady (ES) č. 853/2004 týkajúcich sa spracovania surového mlieka, ktoré nespĺňa požiadavky, v určitých prevádzkarniach na spracovanie mlieka v Bulharsku (1), sa má začleniť do Dohody o EHP.
               
            
                  (2)
               
               
                  Vykonávacie nariadenie Komisie (EÚ) 2015/1375 z 10. augusta 2015, ktorým sa ustanovujú osobitné predpisy na úradné kontroly trichinel v mäse (2), sa má začleniť do Dohody o EHP.
               
            
                  (3)
               
               
                  Nariadenie Komisie (EÚ) 2015/1474 z 27. augusta 2015 o používaní recyklovanej horúcej vody na odstránenie povrchovej mikrobiálnej kontaminácie jatočných tiel (3), sa má začleniť do Dohody o EHP.
               
            
                  (4)
               
               
                  Vykonávacím nariadením (EÚ) 2015/1375 sa zrušuje nariadenie Komisie (ES) č. 2075/2005 (4) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (5)
               
               
                  Toto rozhodnutie sa týka právnych predpisov o veterinárnych záležitostiach. Právne predpisy veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (6)
               
               
                  Príloha I k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola I prílohy I k Dohode o EHP sa mení a dopĺňa takto:
      
                  1.
               
               
                  Pod prechodné opatrenie v zarážke (rozhodnutie Komisie 2009/861/ES) sa v časti 6.1 v bode 17 [nariadenie Európskeho parlamentu a Rady (ES) č. 853/2004] dopĺňa táto podzarážka:
                  
                              „—
                           
                           
                              
                                 32015 D 0225: vykonávacie rozhodnutie Komisie (EÚ) 2015/225 z 11. februára 2015 (Ú. v. EÚ L 37, 13.2.2015, s. 15).“
                           
                        
            
                  2.
               
               
                  V časti 6.1 sa za bod 20 [nariadenie Komisie (EÚ) č. 1079/2013] vkladá tento bod:
                  
                              „21.
                           
                           
                              
                                 32015 R 1474: nariadenie Komisie (EÚ) 2015/1474 z 27. augusta 2015 o používaní recyklovanej horúcej vody na odstránenie povrchovej mikrobiálnej kontaminácie jatočných tiel (Ú. v. EÚ L 225, 28.8.2015, s. 7).“
                           
                        
            
                  3.
               
               
                  V časti 6.2 sa text bodu 54 [nariadenie Komisie (ES) č. 2075/2005] nahrádza takto:
                  „32015 R 1375: vykonávacie nariadenie Komisie (EÚ) 2015/1375 z 10. augusta 2015, ktorým sa ustanovujú osobitné predpisy na úradné kontroly trichinel v mäse (Ú. v. EÚ L 212, 11.8.2015, s. 7).“
               
            Článok 2
      Znenie vykonávacieho rozhodnutia (EÚ) 2015/225, vykonávacieho nariadenia (EÚ) 2015/1375 a nariadenia (EÚ) 2015/1474 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 6. februára 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 5. februára 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 37, 13.2.2015, s. 15.
      
         (2)  Ú. v. EÚ L 212, 11.8.2015, s. 7.
      
         (3)  Ú. v. EÚ L 225, 28.8.2015, s. 7.
      
         (4)  Ú. v. EÚ L 338, 22.12.2005, s. 60.
      
         (*1)  Ústavné požiadavky neboli oznámené.